Á miðnætti að tíma tók gildi bann Evrópusambandsins gegn hvítrússneskum flugvélum. Þeim er nú meinað að fljúga um lofthelgi allra 27 aðildarríkja.
Eftir að farþegaflugvél Ryanair sem var á leið frá Grikklandi til Litháen þann 23. maí var þvinguð til lendingar í Minsk kynnti Evrópusambandið nýjar refsiaðgerðir gegn Hvíta-Rússlandi. Um borð í flugvél Ryanair var Roman Portasevich, hvítrússneskur blaðamaður og stjórnarandstæðingur, sem var handtekinn ásamt unnustu sinni Sofiu Sapega. Þau eru enn í haldi og hefur ESB krafist þess að þeim verði sleppt tafarlaust. Bannið sem tók gildi á miðnættiþýðir að öll 27 aðildarríki ESB eiga að meina hvítrússneskum flugvélum að fljúga um lofthelgi þeirra. Hvítrússneska ríkisflugfélagið Belavia flýgur vanalega til 20 borga á því svæði. Þeirra á meðal Berlín, París og Róm. Þá eru evrópsk flugfélög eindregið hvött til þess að forðast að fljúga um lofthelgi Hvíta-Rússlands. Alþjóðasamband flugfélaga gagnrýndi þá ákvörðun í gær. Í yfirlýsingu segir að það kunni ekki góðri lukku að stýra að blanda saman flugöryggi og stjórnmálum. Ákvörðun Evrópusambandsins sé skref til baka og valdi vonbrigðum.